laion/Wikipedia-Exotic huggingface dataset:
זיזף קצר-זנב ממושקף

זיזף קצר-זנב ממושקף (שם מדעי: Carollia perspicillata) הוא מין של עטלף ממשפחת הזיזפיים החי באמריקה הדרומית ואמריקה המרכזית, במדינות מקסיקו, גואטמלה, אל סלוודור, בליז, הונדורס, פנמה, קוסטה ריקה, קולומביה, פרו, אקוודור, בוליביה, ונצואלה, ברזיל, פרגוואי, ניקרגואה, ארגנטינה, גיאנה, סורינאם, הקריביים וגיאנה הצרפתית. עטלף זה בעל מוטת כנפיים שאורכה 30 סנטימטרים ומשקלו 18 גרמים. אפו המחודד בצורת משולש והוא בעל אוזניים קצרות. העטלף בעל פרווה רכה בצבע שחור עד חום ואפור (יש גם פרטים בצבע לבן וכתום). כנפיו שחורות, הפנים מפוחמות ועליהן דפוס המזכיר משקפיים, וזהו מקור שמו. השיניים מפותחות והניבים ארוכים וחדים. העטלף בעל חוש ריח טוב, ראייה טובה אך שמיעה פחות טובה מעטלפי חרקים. העטלף חי ביערות גשם ויערות נשירים וניזון בעיקר מפירות אך גם מצוף פרחים וחרקים. העטלף חי בקבוצות הכוללות עד 100 עטלפים. הזכרים הם טריטוריאליים ויילחמו בזכרים פולשים במאבק דמוי אִגרוּף. תקופת ההיריון היא עד 120 ימים בשתי עונות רבייה שונות: עונת הרבייה הראשונה היא מיוני עד אוגוסט והשנייה היא מפברואר עד מאי. הנקבות מגיעות לבגרות מינית בגיל שנה, ואילו הזכרים מגיעים לבגרות בגיל שנתיים. תוחלת החיים של עטלף זה היא עד 10 שנים. העטלף נמצא בשבי בכמה גני חיות, כמו גן החיות של סנטרל פארק שבארצות הברית, והוא מבין העטלפים הנפוצים ביותר בגני חיות. הטורפים של העטלף הם נחשים גדולים, עופות דורסים וערפד צמרירי. על פי הרשימה האדומה של IUCN העטלף נמצא במצב שימור ללא חשש עקב תפוצה רחבה ונוכחות במספר רב של אזורים מוגנים. מדיה וקבצים בנושא זיזף קצר-זנב ממושקף בוויקישיתוף זיזף קצר-זנב ממושקף, באתר ITIS (באנגלית) זיזף קצר-זנב ממושקף, באתר NCBI (באנגלית) זיזף קצר-זנב ממושקף, באתר האנציקלופדיה של החיים (באנגלית) זיזף קצר-זנב ממושקף, באתר GBIF (באנגלית) זיזף קצר-זנב ממושקף באתר הרשימה האדומה של IUCN Andrade, Tiago; Thies, Wibke; Rogeri, Patrícia; Kalko, Elisabeth; Mello, Marco (2013). "Hierarchical fruit selection by Neotropical leaf-nosed bats (Chiroptera: Phyllostomidae)". Journal of Mammalogy. 94 (5): 1094–1101.
סטאפורד

האם התכוונתם ל... אדוארד סטאפורד, הדוכס השלישי מבקינגהאם – אציל בריטי שהוצא להורג על ידי הנרי השמיני האמפרי סטאפורד, הדוכס הראשון מבקינגהאם – אציל ומצביא בריטי הנרי סטאפורד, הדוכס השני מבקינגהאם – מוביל המרד נגד ריצ'רד השלישי מתיו סטאפורד – שחקן פוטבול אמריקאי תומאס סטאפורד – אסטרונאוט וקצין בחיל האוויר של ארצות הברית
תהילים מ"ד

תהילים מ"ד הוא המזמור ה־44 בספר תהילים ואחד מעשרת המזמורים המיוחסים לבני קורח. קריאת הפרק הומלצה בספרי הסגולות כמצילה מיד אויב. מזמור מורכב מ-27 פסוקים ומחולק לארבעה חלקים: המזמור נפתח בשיבוח המשורר את אלוהים: "בְּאׇזְנֵינוּ שָׁמַעְנוּ אֲבוֹתֵינוּ סִפְּרוּ לָנוּ פֹּעַל פָּעַלְתָּ בִימֵיהֶם בִּימֵי קֶדֶם" (ב'). המשורר מתאר כיצד בעבר אלוהים נלחם והושיעה את ישראל מאויביו, ובשל זאת הודה והילל העם את אלוהים: "כִּי הוֹשַׁעְתָּנוּ מִצָּרֵינוּ וּמְשַׂנְאֵינוּ הֱבִישׁוֹתָ" (ח'), "בֵּאלֹהִים הִלַּלְנוּ כׇל הַיּוֹם וְשִׁמְךָ לְעוֹלָם נוֹדֶה סֶלָה" (ט'). לאחר הזכרת העבר, המשורר טוען כי לא כמו בימים הללו, כיום אלוהים לא נלחם עבור העם: "אַף זָנַחְתָּ וַתַּכְלִימֵנוּ וְלֹא תֵצֵא בְּצִבְאוֹתֵינוּ" (י'), "תְּשִׁיבֵנוּ אָחוֹר מִנִּי צָר וּמְשַׂנְאֵינוּ שָׁסוּ לָמוֹ" (י"א), המשורר טוען כי בגלל אלוהים הגיעו התבוסות והמפלות לישראל: "תִּתְּנֵנוּ כְּצֹאן מַאֲכָל וּבַגּוֹיִם זֵרִיתָנוּ" (י"ג), "תִּמְכֹּר עַמְּךָ בְלֹא הוֹן וְלֹא רִבִּיתָ בִּמְחִירֵיהֶם" (י"ג). המשורר מודיע כי למרות הצרות שנגרמו לעם ישראל, הם לא שכחו אותו ואת בריתו: "כׇּל זֹאת בָּאַתְנוּ וְלֹא שְׁכַחֲנוּךָ וְלֹא שִׁקַּרְנוּ בִּבְרִיתֶךָ" (י"ח), ולא יעבדו אל זר: "אִם שָׁכַחְנוּ שֵׁם אֱלֹהֵינוּ וַנִּפְרֹשׂ כַּפֵּינוּ לְאֵל זָר" (כ"א), מכיוון שהם יודעים את גודלו וכוחו של אלוהים: "הֲלֹא אֱלֹהִים יַחֲקׇר זֹאת כִּי הוּא יֹדֵעַ תַּעֲלֻמוֹת לֵב" (כ"ב). חלקו האחרון של המזמור נפתח בקריאת המשורר לאלוהים שיושיע את ישראל: "עוּרָה לָמָּה תִישַׁן אֲדֹנָי הָקִיצָה אַל תִּזְנַח לָנֶצַח" (כ"ד), "לָמָּה פָנֶיךָ תַסְתִּיר תִּשְׁכַּח עׇנְיֵנוּ וְלַחֲצֵנוּ" (כ"ה), "קוּמָה עֶזְרָתָה לָּנוּ וּפְדֵנוּ לְמַעַן חַסְדֶּךָ" מכיוון ש: "כִּי שָׁחָה לֶעָפָר נַפְשֵׁנוּ דָּבְקָה לָאָרֶץ בִּטְנֵנוּ". המזמור נחתם בתחינת המשורר לאלוהים: "קוּמָה עֶזְרָתָה לָּנוּ וּפְדֵנוּ לְמַעַן חַסְדֶּךָ". הפסוק: "כי שחה לעפר נפשנו, דבקה לארץ בטננו" שזור בשירים נאר אמונה, הן בבקעה שמושרים על-ידי אהרון הלוי (מוטי ויזל) באלבום ועינינו תראינה של יוסי גיל. תהילים פרק מ"ד – הרב יהודה קרויזר, סרטון בערוץ "אתר שי לשי", באתר יוטיוב (אורך: 10:08) תהילים פרק מ"ד - סגולה להינצל מיד אויב, באתר מוקד תהילים ארצי, ‏כ"ו טבת התש"פ
שבת בבוקר

שבת בבוקר הוא שיר עברי מאת תרצה אתר שפורסם בשנת 1973 בספרה "ילד קטן ילד גדול". השיר זכה לפופולריות לאחר שהתפרסם באלבומו ה-27 של אריק איינשטיין "הייתי פעם ילד" (1989), שם הופיע בהפקתו ובעיבודו של יוני רכטר. השיר הפך לפופולרי בתרבות הישראלית ובוצע על ידי אמנים רבים. לדוגמה, בפסטיבל הפסנתר על ידי דנה עדיני, דניאל סלומון ובן ארצי. אריק איינשטיין ויוני רכטר מקהלת שרונית תרצה אתר, ילד קטן ילד גדול (מסדה 1973) היום השביעי: יוצרים ישראלים כותבים על השבת שלהם (2001), עמ' 200 ואילך. תרצה אתר, "שבת בבוקר" בפרויקט בן-יהודה שבת בבוקר בביצוע אריק איינשטיין ויוני רכטר ברצועת הקליפים של "זהו זה", סרטון בערוץ "כאן חינוכית", באתר יוטיוב שבת בבוקר / תרצה אתר - פרויקט בן־יהודה, באתר benyehuda.org שבת בבוקר - זמר עברי, באתר sites.google.com שבת בבוקר - שירי ילדים - ילדות ישראלית, נבדק ב-2022-02-14 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
רכיבתיות

בתכנון עירוני, רכיבתיות או רכיבוּת (באנגלית: Cyclability) מתארת את מידת הנוחות והבטיחות של רכיבה על אופניים באזור נתון. למידת רכיבתיות גבוהה יתרונות כגון שיפור בריאותם של הרוכבים, הורדת רמת זיהום האוויר והרעש בתוך העיר, שיפור זרימת התנועה והעלאת הפריון[דרוש מקור]. המסלול הבטוח ביותר לתנועת אופניים הוא שביל ייעודי לאופניים המופרד מתנועת כלי רכב ממונעים ומתנועת הולכי רגל, אחריהם שבילים בשימוש משותף עם הולכי רגל וייעודים נוספים ולבסוף נתיבים המשותפים עם כלי רכב אחרים.[דרוש מקור] בנוסף, רוחב השביל צריך להיות כזה שיאפשר מעבר של שני זוגות אופניים זה לצד זה בבטחה. השביל צריך לאפשר ראות טובה לצמתים ולמקומות בהם נדרשת תגובה מצד הרוכב, תוך הימנעות מעקומות חדות. הצמתים, בתורם, נדרשים להיות מסומנים היטב ומוגנים הן כלפי הרוכבים והן כלפי יתר התנועה. על מסלולי הרכיבה להימנע ממכשולים כמו עמודי תאורה או ספסלים. כמו כן יש למנוע מדרגות, ובמקרה זה מקובל השימוש בכבש לאופניים. בנוסף, על המדרכה להיות שטוחה, עם מכשולים מונמכים דוגמת שוליים וחומרים שאינם מפעילים התנגדות רבה מדי, וכן ניקוז ומניעת החלקה בגשם. על שבילי האופניים לכסות את כל רחבי העיר, כך שיאפשרו הגעה באופניים לכמות הגדולה ביותר האפשרית של יעדים. באופן אידיאלי, צריך להיות שביל אופניים בטווח של 250 מטרים מכל נקודה בעיר. עליהם להיות מחוברים זה לזה באופן רציף, ולהציע חניה לאופניים בתחילתם וביעדיהם. יתר על כן, עיצוב שבילי האופניים נדרש להיות אחיד כך שכל הרוכבים יוכלו להבין בקלות את צורת השימוש בשביל תוך הימנעות מעימותים. לסיום, כל המסלולים צריכים להיות מתומררים, לרבות היעדים המוצעים בכל אחד מהשבילים. אופניים מונעים בעזרת פעילות גופנית של בני אדם, ולכן על הרשת לאפשר תנועה ישירה ללא מאמץ גדול. כך, יש להימנע או לצמצם במידת האפשר מדרונות או עליות תלולות. המסלולים נדרשים להיות ישירים ככל הניתן, ללא צורך בסטיות גדולות. עליהם לעבור ברחובות הראשיים המארחים בדרך כלל את רוב החנויות והשירותים וכן נדרשים להימנע ככל האפשר מצמתים הדורשים מאמץ פיזי רב יותר. אחד המדדים הטובים ביותר למידת הרכיבתיות בעיר היא השיעור המאוזן של המגדרים והגילאים שעושים שימוש באופניים. נשים, ילדים וקשישים הם אלו שיש להם התפיסה הגדולה ביותר של חוסר ביטחון, כך שאם עיר בעלת יכולת רכיבה נמוכה, הם לא ישתמשו באופניים להתניידות. לעומת זאת, הרכב רוכבים הדומה לדמוגרפיה של המקום יעיד על רכיבתיות גבוהה. הליכתיות תחבורה בת קיימא שביל אופניים תמ"א 70 (עמ' 169, 170) הנחיות לתכנון רחובות בערים – תנועת אופניים, באתר משרד התחבורה, ‏אוקטובר 2009 החלטות האקדמיה בישיבתה האחרונה (אייר תשפ"ב, מאי 2022), באתר האקדמיה ללשון העברית, ‏9 ביוני 2022
פיה מריה

פיה מריה (בגרמנית: Pia Maria; נולדה ב-21 במאי 2003) היא זמרת ופזמונאית אוסטרית. פיה מריה נולדה בטירול, אוסטריה. היא מאפרת מיומנת ועובדת בתיאטרון הממלכתי של טירול (אנ') באינסברוק. כשהייתה בת 16, היא החלה לכתוב שירים. ב-8 בפברואר 2022, ה-ORF הודיע שפיה מריה, יחד עם LUM!X, תייצג את אוסטריה באירוויזיון 2022, עם השיר "Halo". ב-10 במאי 2022 ביצעו מריה ו-LUM!X את "Halo" על בימת חצי הגמר הראשון של אירוויזיון 2022. הם נכשלו בניסיון להעפיל לגמר התחרות, שהתקיים ב-14 במאי. מאוחר יותר התברר כי אוסטריה דורגה במקום ה-15 בחצי הגמר עם 42 נקודות. פיה מריה, סרטונים בערוץ היוטיוב פיה מריה, באתר ספוטיפיי פיה מריה, באתר Last.fm (באנגלית) פיה מריה, באתר MusicBrainz (באנגלית) פיה מריה, באתר Discogs (באנגלית) פיה מריה, באתר Genius Österreich: LUM!X feat. Pia Maria mit „Halo“ zum ESC 2022 in Turin, ESC kompakt, ‏2022-02-08 (בגרמנית) (ארכיון) Österreich schickt Lum!x und Pia Maria zum Song Contest nach Turin, DER STANDARD (בגרמנית) (ארכיון) Austria: LUM!X and Pia Maria will take ‘Halo’ to Eurovision 🇦🇹, Eurovision.tv, ‏2022-02-08 (באנגלית) (ארכיון) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קאטפאזר

מיץ' איידין הנסן (בדנית: Mich Hedin Hansen; נולד ב-9 באפריל 1968), הידוע בשם הבמה קאטפאזר (Cutfather), הוא מפיק מוזיקלי, כותב שירים, רמיקסר ותקליטן דני. קאטפאזר כתב, הפיק והכין רמיקסים עבור מספר אמנים, בין היתר לקווין לטיפה, פטי לבל, פייב, אייס אוף בייס, אטומיק קיטן, A1, הסאטרדייז, שייני, ספטמבר, Why Don't We, מלאני סי, אלכסנדרה ברק, צ'לסי גריימס, סיגלה, אולי מארס, וסטלייף, מאמאמו, ליאם פיין, בלו, שיין וורד, זד, שיין פיילן, אלכס ניואל, מטומה, בקי היל, לי ראיין, למר, קיילי מינוג, הפוסיקט דולז, פיקסי לוט, בויזון, הוונטד, ליטל מיקס, קאלום סקוט, דיגיטל פארם אנימלס, JLS, ג'סיקה מאובוי וג'ורדין ספארקס. ב-2004, הוא זכה, יחד עם רימי (אנ'), בקטגוריית השיר העכשווי המוצלח ביותר בפרסי אייבור נובלו, על כתיבתו של השיר "Superstar" של כריסטין מילטון (אנ'). הוא שפט בעונה הרביעית והחמישית של הגרסה הדנית של X Factor.‏ אתר האינטרנט הרשמי של קאטפאזר קאטפאזר, במסד הנתונים הקולנועיים IMDb (באנגלית) קאטפאזר, באתר MusicBrainz (באנגלית) קאטפאזר, באתר Discogs (באנגלית) קאטפאזר, באתר SecondHandSongs Who is … Cutfather? (אורכב 17.08.2017 בארכיון Wayback Machine), Copenhagen Post, 10 February 2012
הקורפוס ה-68 (האימפריה הגרמנית)

הקורפוס ה-68 (בגרמנית: Generalkommando zbV 68 היה קורפוס של צבא הקיסרות הגרמנית במלחמת העולם הראשונה. הוא הוקם במרץ 1918 ופורק בתום המלחמה. הקורפוס ה-68 הוקם במרץ 1918, על ידי שינוי שמו של קורפוס הצפון. עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות. הקורפוס החדש הזה נקבע כמפקדה כללית לשימוש מיוחד (בגרמנית: Generalkommandos zur besonderen Verwendung). הקורפוס הוכפף לארמייה השמינית במהלך כיבוש המדינות הבלטיות, והחזיק בנארווה עם הדיוויזיה ה-205 עד תום המלחמה. לאחר המלחמה בתבוסת גרמניה ב-1918 פורק הקורפוס וחייליו שוחררו לביתם. על הקורפוס ה-68 פיקד גנרל-לויטננט אדולף פון שקנדורף לאורך כל קיומו. Cron 2002, p. 89 Note that Corps (z.b.V.) were designated with Arabic, not Roman, numerals. General Commands for Special Use Generalkommandos zur besonderen Verwendung (Genkdo z.b.V.) "German War History". נבדק ב-30 באוקטובר 2012. {{cite web}}: (עזרה) Cron 2002, p. 87 "The Prussian Machine, GenKdo". אורכב מ-המקור ב-11 באפריל 2012. נבדק ב-30 באוקטובר 2012. {{cite web}}: (עזרה)
חסרים

חסרים היא להקת פולק רוק ישראלית אשר הוקמה ב-1996. הלהקה הוקמה ב-1996 בישראל על ידי האחים אסף ועידית מאיר ובהמשך הצטרף האח הצעיר נדב. כל האחים שרים, נדב ואסף כותבים, מלחינים, מנגנים ואחראים על ההפקה והעיבודים. השם חסרים, מבטא את הרעיון שיצירה מורכבת מחלקים חסרים. אותם חלקים נהיים שלמים יותר בחיבור בין האמן שמבצע את היצירה לאדם שרואה ומקשיב לה. אלבום הבכורה של "חסרים" יצא ב 2012 ונקרא על שמה. האלבום מספר את סיפורו של אדם המתמודד עם משברים גדולים בחייו דרך העיניים שלו ושל הקרובים אליו. העיבודים של האלבום ברובם רוקיסטים עם נגיעות קלאסיות. ב 2017 יצא לאור אלבום שירי משוררים עם לחנים ועיבודים מקוריים של ההרכב. בין המשוררים: דליה רביקוביץ, דוד אבידן, היינריך היינה, ז׳אק פרוור ולאה גולדברג. אסף מאיר - שירה, גיטרות, פסנתר. נדב מאיר – שירה, בס, מפוחית, גיטרות. עידית מאיר - שירה חסרים (2012) חסרים משוררים (2017) אלי אשד, שירי המשוררים של להקת “חסרים”, באתר יקום תרבות חסרים, ברשת החברתית פייסבוק האלבום חסרים, בשירות הזרמת המוזיקה "ספוטיפיי" חסרים, באתר בנדקמפ סרטונים בערוץ של חסרים, באתר יוטיוב חסרים, ברשת החברתית פייסבוק ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חסרים".
הדיוויזיה ה-205 (האימפריה הגרמנית)

הדיוויזיה ה-205 (בגרמנית: 205. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-11 בנובמבר 1916 בחזית המזרחית והיא לחמה שם בקרבות השונים, ובכלל זה בקרב ריגה. לאחר כיבוש המדינות הבלטיות נותרה הדיוויזיה בליבוניה ובאסטוניה כחלק מהקורפוס ה-68 עד פברואר 1919, אז פורקה בעקבות כניעת גרמניה במלחמה. קונרד פון בארנפלס-וורנוב (11 בנובמבר 1916–23 ביוני 1918) פרנק הרמן זירולד (24 ביוני 1918–22 בספטמבר 1918) אלפרד פון בסר (23 בספטמבר 1918–18 בדצמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
קורמורן אדום-רגל

קורמורן אדום-רגל (שם מדעי: Phalacrocorax gaimardi) הוא מין של עוף ימי ממשפחת הקורמורניים החי באמריקה הדרומית שלחופי האוקיינוס השקט. מין זה שייך לסוג קורמורן אך מספר חוקרים רואים בו בן לסוג היחידי - Poikilocarbo, הקרוב למין קורמורן מנומר ואחרים הכלילו אותו בסוג קורמורן גמדי. אורך גופו של הקורמורן הוא 71–76 ס"מ, מוטת כנפיו מגיעה ל-91 ס"מ בממוצע ומשקלו 1.3-1.5 ק"ג. שני המינים דומים ללא דו-צורתיות זוויגית. לקורמורן זה גוונים אפורים בגופו כשהכנפיים בעלות מעטה לבן משורטט וקצוות שחורים וכן זנב שחור. הכפות אדומות והמקור צהוב ודק בעל בליטה אדומה. הצוואר אפור-כהה עם כתם לבן מצידו. הפרטים הצעירים בעלי גוונים אפורים בהירים יותר וללא עיטורים אדומים. מין זה שוכן בחופי אמריקה הדרומית הפסיפית שלחופי צ'ילה, האי צ'ילואה ופרו, אף שהוא מגיע לחופי האוקיינוס האטלנטי בסנטה קרוס בארגנטינה וכן בארץ האש. לעיתים נדירות הוא נמצא גם באיים דרומיים יותר. המין מצוי בלהקות גדולות ובניגוד לרוב הקורמורנים אינו טריטוריאלי. הוא חי לאורך צוקים וחופים ובכמה מיצרים ואיים וניזון בצלילות בים מדגים שונים ומסרטנים המתחבאים בין הסלעים. מצב השימור של הקורמורן אינו בסכנה כיום אך עלול להתקרב לסיכון בעתיד. מדיה וקבצים בנושא קורמורן אדום-רגל בוויקישיתוף קורמורן אדום-רגל, באתר ITIS (באנגלית) קורמורן אדום-רגל, באתר NCBI (באנגלית) קורמורן אדום-רגל, באתר Animal Diversity Web (באנגלית) קורמורן אדום-רגל, בבסיס הנתונים ARKive (באנגלית) קורמורן אדום-רגל, באתר האנציקלופדיה של החיים (באנגלית) קורמורן אדום-רגל, באתר GBIF (באנגלית) קורמורן אדום-רגל באתר הרשימה האדומה של IUCN
אלפרד פון בסר

פרידריך וילהלם ניקולאוס אלפרד פון בסר (בגרמנית: Friedrich Wilhelm Nikolaus Alfred von Besser;‏ 9 במרץ 1854 – 16 במאי 1919) היה גנרל פרוסי שפיקד על כוחות במלחמת העולם הראשונה. פון בסר נולד ב-9 במרץ 1854 בפוטסדאם, והיה בנם של הקולונל הפרוסי אדוארד תאודור רודולף פון בסר (1811–1885) ואשתו, לבית פון דרייזה. סבו היה הגנרל הפרוסי אדולף פרידריך פון בסר (1777–1836). במהלך מלחמת פרוסיה-צרפת, בסר הצטרף לגדוד רובאי המשמר של הצבא הפרוסי ב-1 באוגוסט 1870 כצוער. עם הגדוד השתתף במצור על פריז ובהסתערות על לה בורז'ה. על פעולותיו בקרבות עוטר בעיטור צלב הברזל דרגה שנייה, והוא הועלה לדרגת לויטננט ב-5 בינואר 1871. מ-1 באוקטובר 1876 עד 21 ביולי 1879, סיים בסר את לימודיו באקדמיה למלחמה, הועלה לדרגת אובר-לויטננט בשנה שלאחר מכן, וב-1881/1882 שירת מספר פעמים תחת פיקודו של גאורג, נסיך פרוסיה. ב-1 בספטמבר 1886 הוא הועלה לדרגת האופטמן ומפקד פלוגה, עד שלבסוף הועבר לדיוויזיה ה-4 בברומברג כשליש ב-14 בספטמבר 1893, והועלה לדרגת מיור ב-27 בינואר 1894. ככזה, הוא הועבר לרגימנט המשמר ה-3 ב-15 בפברואר 1896, שם קיבל בסר את הפיקוד על הגדוד ה-4. מ-7 בנובמבר 1896 עד 14 ביוני 1898 הוא היה מפקד הגדוד ה-1. לאחר מכן מונה למפקד גדוד היגר של המשמר ובתפקיד זה הועלה ב-18 באוגוסט 1900 לדרגת אוברסט לויטננט. ב-28 באוקטובר 1902 הוא מונה לרגימנט משמר החיים ה-115 (הדוכסות הגדולה של הסן ה-1), וב-27 בינואר 1903 הוא הועלה לדרגת אוברסט. ב-22 במרץ 1907 הוא מונה למפקד חטיבת הרגלים ה-42 בפרנקפורט אם מיין, וב-14 באפריל 1907 הועלה לדרגת גנרל מיור. ב-22 במרץ 1910 הוא הועלה לדרגת גנרל לויטננט ופרש מהצבא. עם פרוץ מלחמת העולם הראשונה חזר בסר לשירות צבאי, וב-11 בנובמבר 1914 הוא מונה למפקד דיוויזיית המילואים ה-47. בהתחלה הוא לחם עם הדיוויזיה בין המז והמוזל, אולם ב-20 בנובמבר 1914 עברה הדיוויזיה לקרקוב ומ-5 בדצמבר תקפה בקרבות באזור לימנובה-לפאנוב. על הצלחת הדיוויזיה שלו במתקפת גורליצה-טרנוב, זכה בטר בעיטור מסדר הנשר האדום דרגה שנייה עם עלי אלון וחרבות. לאחר מכן, הוא המשיך לפקד עליה בקרבות בחזית המזרחית, ובאפריל 1917 הוא מונה למפקד דיוויזיית הלנדווהר ה-3, עליה פיקד עד להפסקת האש ושביתת הנשק בחזית המזרחית ולאחר מכן השתתף עמה בכיבוש אוקראינה. ב-23 בספטמבר 1918 מונה בסר למפקד הדיוויזיה ה-205, עמה השתתף בכיבוש ליבוניה ואסטוניה. לאחר הסכם שביתת הנשק בין הקיסרות הגרמנית למדינות ההסכמה ופינוי השטחים, בסר שוחרר מהצבא ופרש ב-18 בדצמבר 1918, וב-16 במאי 1919 הוא מת בביתו בברלין. מדיה וקבצים בנושא אלפרד פון בסר בוויקישיתוף
קורמורן נאוטרופי

קורמורן נאוטרופי (שם מדעי: Phalacrocorax brasilianum) הוא מין של עוף ימי ממשפחת הקורמורניים החי באמריקה המרכזית ואמריקה הדרומית בטווח שבין חוף המפרץ וריו גראנדה ועד לצ'ילה וכן לאורך הקריביים, כשרוב האוכלוסיות מקומיות אף שמספר אוכלוסיות נודדות. הוא קרוב ביותר למין קורמורן מצויץ. קורמורן זה בינוני בגודלו ומגיע לאורך 64 ס"מ בממוצע, בעל מוטת כנפיים של 100 ס"מ ולמשקל של 1.1 ל-1.5 ק"ג. הזכרים גדולים יותר מהנקבות, אשר קטנות מהם ב-50 עד 100 גרם בקירוב. למרות הבדלי המשקל אין הבדלים גדולים בין זכרים לנקבות. הקורמורן בעל כסות שחורה עם פנים צהובות, מקור דק ומעוקל אפור בהיר והגרון חום-צהוב. בעונת הרבייה הקורמורן מגדל נוצות זקורות מצידי ראשו. מין זה מצוי הן במים מתוקים והן במים מלוחים ובחופים כשהוא מחפש במים דגים שונים, צפרדעים, ראשנים, שבלולים וחרקים. לרוב הוא מחפש מזון במים רדודים בקרבת היבשה וכן הוא נוטה לדוג בקבוצות, אשר בתורם מונעות דרכי נסיגה מהטרף. מדיה וקבצים בנושא קורמורן נאוטרופי בוויקישיתוף
דיוויזיית המילואים ה-47 (האימפריה הגרמנית)

דיוויזיית המילואים ה-47 (בגרמנית: 47. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-25 באוגוסט 1914, כחלק מקורפוס המילואים ה-24 בפיקודו של פרידריך פון גרוק בחזית המערבית, אשר הועבר לארמייה החמישית בספטמבר 1914 ולחם במלחמת חפירות בין מז ומוזל. בסוף נובמבר הועברה הדיוויזיה לחזית המזרחית, שם רוכזה באזור קרקוב ונשלחה לארמייה האוסטרית הרביעית בפיקודו של יוזף פרדיננד, ארכידוכס אוסטריה בחזית הקרפטים. היא לחמה בתחילת דצמבר 1914 במהלך קרב לימנובה-לפנוב על הסטרדומקה ליד Muchowka. הדיוויזיה בראשות אלפרד פון בסר יצרה קו קדמי חזק במתקפת הנגד של קבוצת הקורפוס "רוט" בגבעת אורלובקה 597 וברייברוט ולקחה חלק גדול בהצלחה האוסטרית. לאחר הנסיגה הרוסית, הדיוויזיה אבטחה עד מרץ 1915 ב-Dunajec. בתחילת מאי 1915, הדיוויזיה השתתפה בפריצת הדרך של מתקפת גורליצה-טרנוב, כחלק מהארמייה האוסטרית הרביעית. בין ה-15 במאי ל-23 ביוני, הדיוויזיה עסקה במלחמת חפירות נוספת על גזרת סן ליד נירודה ומזיארניה, ולאחר מכן התקדמה לגזרת וישניה. לאחר לחימה ליד קרסניק, המשיכה ההתקדמות מהויסניקה לנהר וויפרץ בסוף יולי. בין ה-20 באוגוסט ל-3 בספטמבר 1915, הדיוויזיה עקבה אחרי התקדמות הארמייה ה-11 הגרמנית צפונה בין באג וג'סיולדה. בספטמבר 1915 באזור סלונים, ובהמשך לחמה הדיוויזיה תחת קורפוס הלנדווהר בפיקודו של רמוס פון ווירש. בינואר 1916 לחמה הדיוויזיה קרבות עמדה בשטשרה העליונה באזור אוסטרוב כחלק מקורפוס המילואים ה-38, וביולי ובאוגוסט 1916, נלחמה הדיוויזיה בהצלחה נגד התקפות רוסיות בקרב ההגנה בברנוביץ'-גורודיצ'ה ונותרה כפופה לפלגת הארמייה ווירש במשך החודשים הבאים. בתחילת מאי 1917 חזרה הדיוויזיה לחזית המערבית. עד תחילת יוני היא שהתה באזור טול בקו רמנווויל - רג'ניוויל. לאחר הקרב השני על האן, ביוני 1917, היא חיזקה את העמדות על רכס Chemin des Dames, ועד סוף נובמבר 1917 נלחמה הדיוויזיה בעמדות על האיילט. מ-21 במרץ 1918, לחמה הדיוויזיה במתקפת האביב הגרמנית באגף הדרומי של הארמייה ה-18, שהתרכזה באזור משני צידי סן-קנטן. הדיוויזיה התקדמה יחד עם "קבוצת גייל" (דיוויזיות הלנדווהר ה-13 וה-47) על פני האואז מאזור לה פר מערבה, ב-22 במרץ הם גברו על תעלת קרוזאט בטרגנייה. עד ה-24 במרץ, הדיוויזיה כבשה את שוני והעצימה את פעולתה של "קבוצת קונטה" (קורפוס המילואים ה-4) על נויון ולאסייני. לאחר שהועברה לארמייה השביעית בפיקודו של מקס פון בהן באזור לאון, ההתקדמות על פני הוסל לסואסון התרחשה ב-28 במאי. הדיוויזיה הייתה שם בעתודת קורפוס המילואים ה-8 ("קבוצת ויכורה") ולקחה חלק בהתקדמות על Villers-Cotterêts. הדיוויזיה תקפה במרכז גזרת הקבוצה ב-2 ביוני ולאחר מכן נשארה בעתודה בעורף הארטנס עד אמצע יולי. לאחר מתקפת הנגד של בעלות הברית, התרחשה הנסיגה ההכרחית מאחורי האן. הדיוויזיה הגנה עד סוף יולי על קטע וסל בחזית הקשה בין סואסון לריימס, וב-2 באוגוסט 1918 פורקה הדיוויזיה בלורן. בוגיסלב פון בגנסקי (2 באוגוסט 1914–10 בנובמבר 1914) אלפרד פון בסר (11 בנובמבר 1914–25 באפריל 1917) הרטוויג פון אייכנדורף (26 באפריל 1917–2 באוגוסט 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הר בקר

האם התכוונתם ל... אנטארקטיקה הר בקר (אנטארקטיקה) – הר בהרי מריק בארץ אלזוורת' שבאנטארקטיקה קנדה הר בקר (קולומביה הבריטית) – הר בהרי הרוקי הקנדיים, פרובינציית קולומביה הבריטית שבקנדה הר באקר – הר באדמת מק. רוברטסון שבאנטארקטיקה הר בייקר – הרים בשם זה פסגת בייקר – הרים בשם זה
קורפוס המילואים ה-15 (האימפריה הגרמנית)

קורפוס המילואים ה-15 (בגרמנית: XV. Reserve-Korps) או קורפוס המילואים ה-15 הבווארי (בגרמנית: Königlich Bayerisches Reserve-Korps) היה קורפוס של הצבא המלכותי הבווארי, חלק מצבא הקיסרות הגרמנית, אשר לחם מלחמת העולם הראשונה. הקורפוס הוקם ב-1 בספטמבר 1914 כקורפוס אברהרדט הזמני, על שם מפקדו גנרל חיל הרגלים מגנוס פון אברהרדט, המושל צבאי של שטרסבורג, אלזס-לורן. ב-1 בדצמבר 1914, הוא הוקם כקורפוס המילואים ה-15 וב-1 בספטמבר 1916 שונה שמו לקורפוס המילואים ה-15 הבווארי. הקורפוס פעל עד סוף המלחמה בפלגת הארמייה A, קבוצת הארמיות אלברכט בחזית המערבית. לקורפוס אברהרדט / קורפוס המילואים ה-15 / ה-15 הבווארי היו המפקדים הבאים במהלך קיומו: מגנוס פון אברהרדט (1 בספטמבר 1914–16 באוקטובר 1916) מקסימיליאן פון ההן (16 באוקטובר 1916–8 באוגוסט 1918) פאול פון קנויסל (8 באוגוסט 1918–8 בנובמבר 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית) Cron 2002, p. 88 Cron 2002, pp. 88–89 Ellis & Cox 1993, pp. 186–187 "German War History". נבדק ב-22 בדצמבר 2012. {{cite web}}: (עזרה) "Armee-Reserve-Korps". The Prussian Machine. אורכב מ-המקור ב-11 באפריל 2012. נבדק ב-22 בדצמבר 2012. {{cite web}}: (עזרה) Promoted to General der Artillerie on the same date."Maximilian Ritter von Höhn". The Prussian Machine. אורכב מ-המקור ב-29 ביולי 2014. נבדק ב-22 בדצמבר 2012. {{cite web}}: (עזרה)
קורמורן אדום-פנים

קורמורן אדום-פנים (שם מדעי: Phalacrocorax urile) הוא מין של עוף ימי ממשפחת הקורמורניים החי במזרח אסיה שבין מזרח הוקאידו שביפן, קוריאה הצפונית, האיים הקוריליים, דרום חצי האי קמצ'טקה, קשת האיים האלאוטיים ועד מפרץ אלסקה וחצי האי אלסקה במערב. מין זה הוא קרובו של קורמורן פלאגי שלעיתים מאוחדים יחד עם קורמורן ברנט לסוג האפשרי Urile, בו נכלל גם המין הנכחד קורמורן ממושקף. לקורמורן אדום-פנים בעל מוטת כנפיים של 25 ל-29 ס"מ, כשכנפי הנקבות מעט קצרות יותר. משקלו של פרט בוגר הוא 1.5 עד 2.3 ק"ג, כשהנקבות שוקלות מעט פחות מהזכרים. למין גרון כחול כהה, גוף שחור ובעל פנים אדומות עם מקור מעוקל קצר צהוב. הוא בעל מספר ציצות מעל ראשו המשמשות לחיזור ועוזרים להבדיל בינו לבין הקורמורן הפלאגי. הוא חי לאורך החופים הצפוניים של האוקיינוס השקט עד לאזורי קרח ומחפש במים דגים קטנים הקרובים לקרקעית הים, בעיקר מיני קוטוסיים. הוא עצמו עלול להיטרף בידי לוטרות, עיטמים ושאר עופות דורסים כשהצעירים והביצים נטרפים בידי שחפיים, חמסניים ועורביים. מדיה וקבצים בנושא קורמורן אדום-פנים בוויקישיתוף קורמורן אדום-פנים, באתר ITIS (באנגלית) קורמורן אדום-פנים, באתר NCBI (באנגלית) קורמורן אדום-פנים, באתר GBIF (באנגלית)